CELEX: 22009D0076
Language: fi
Date: 2009-05-29 00:00:00
Title: ETA:n sekakomitean päätös N:o 76/2009, tehty 30 päivänä kesäkuuta 2009 , ETA-sopimukseen sisältyvän tavaroiden kuljetuksia koskevien tarkastusten ja muodollisuuksien yksinkertaistamisesta tehdyn pöytäkirjan 10 sekä 101 artiklassa määrätystä luettelosta tehdyn pöytäkirjan 37 muuttamisesta

3.9.2009   
            
            
               FI
            
            
               Euroopan unionin virallinen lehti
            
            
               L 232/40
            
         
      ETA:N SEKAKOMITEAN PÄÄTÖS
   
   N:o 76/2009,
   tehty 30 päivänä kesäkuuta 2009,
   ETA-sopimukseen sisältyvän tavaroiden kuljetuksia koskevien tarkastusten ja muodollisuuksien yksinkertaistamisesta tehdyn pöytäkirjan 10 sekä 101 artiklassa määrätystä luettelosta tehdyn pöytäkirjan 37 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 ja 101 artiklan,
   sekä katsoo seuraavaa:
   
               (1)
            
            
               ETA:n sekakomitea ei ole muuttanut sopimuksen pöytäkirjaa 10.
            
         
               (2)
            
            
               Sopimuksen pöytäkirjaa 37 on muutettu 29 päivänä toukokuuta 2009 tehdyllä ETA:n sekakomitean päätöksellä N:o 61/2009 (1).
            
         
               (3)
            
            
               Pöytäkirjaa 10 olisi muutettava, koska on yhteisön ja EFTA-valtioiden yhteisen edun mukaista välttää tarpeettomia rajoituksia ja antaa säännökset kolmansista maista tulevien tai niihin vietävien tavaroiden kuljetuksia koskevista yhdenmukaisista turvallisuuteen liittyvistä tullitoimenpiteistä.
            
         
               (4)
            
            
               Tätä ETA:n sekakomitean päätöstä ei olisi sovellettava Islantiin ja Liechtensteiniin. Kaikkien EFTA-valtioiden olisi kuitenkin voitava soveltaa sitä edellyttäen, että ETA:n sekakomitea tekee uuden päätöksen.
            
         
               (5)
            
            
               Yhteisö ja Norja ovat päättäneet parantaa alueelleen saapuvien tai sieltä poistuvien tavaroiden kaupan turvallisuutta ilman, että tämä haittaa vapaata kaupankäyntiä.
            
         
               (6)
            
            
               Yhteisön ja Norjan yhteisen edun vuoksi olisi toteutettava kolmansista maista tulevien tai niihin vietävien tavaroiden kuljetuksia koskevia yhdenmukaisia turvallisuuteen liittyviä tullitoimenpiteitä, joiden olisi tultava voimaan samanaikaisesti Euroopan unionin jäsenvaltioiden soveltamien vastaavien toimenpiteiden kanssa.
            
         
               (7)
            
            
               Yhteisö ja Norja ovat päättäneet taata alueillaan yhdenmukaisen turvallisuustason turvallisuuteen liittyvin tullitoimenpitein, jotka perustuvat yhteisössä voimassa olevaan lainsäädäntöön.
            
         
               (8)
            
            
               Kyseiset turvallisuuteen liittyvät tullitoimenpiteet liittyvät ennen tavaroiden saapumista ja poistumista annettaviin turvallisuustietoja sisältäviin ilmoituksiin, turvallisuuteen liittyvään riskinhallintaan ja sitä koskeviin tullitarkastuksiin sekä valtuutetun talouden toimijan keskinäisesti tunnustetun aseman myöntämiseen.
            
         
               (9)
            
            
               Norjaa olisi kuultava turvallisuuteen liittyviä tullitoimenpiteitä koskevien yhteisön sääntöjen kehittämisestä ja sille olisi ilmoitettava tällaisten sääntöjen täytäntöönpanosta. Tämän vuoksi on tarpeen muuttaa sopimuksen pöytäkirja 37, jossa luetellaan komiteat, joiden työskentelyyn EFTA-valtioiden asiantuntijat osallistuvat sopimuksen moitteettoman toiminnan tätä edellyttäessä.
            
         
               (10)
            
            
               Koska yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettu Euroopan parlamentin ja neuvoston direktiivi 95/46/EY on sisällytetty sopimukseen ETA:n sekakomitean päätöksellä N:o 83/1999 (2), Norjan tarjoama henkilötietojen suojan taso on riittävä,
            
         ON PÄÄTTÄNYT SEURAAVAA:
   1 artikla
   Muutetaan sopimuksen pöytäkirja 10 tämän päätöksen liitteen mukaisesti.
   2 artikla
   Lisätään sopimuksen pöytäkirjaan 37 kohta seuraavasti:
   
               ”29.
            
            
               Tullikoodeksikomitea (neuvoston asetus (ETY) N:o 2913/92).”
            
         3 artikla
   1.   Tämä päätös tulee voimaan 1 päivänä heinäkuuta 2009 tai sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle, sen mukaan, kumpi ajankohta on myöhäisempi (3).
   2.   Siihen asti, kun 1 kohdassa tarkoitetut ilmoitukset on tehty, yhteisö ja Norja soveltavat tätä päätöstä väliaikaisesti 1 päivästä heinäkuuta 2009 tai myöhemmästä ajankohdasta, josta yhteisö ja Norja sopivat ja josta ilmoitetaan muille EFTA-valtioille ja EFTA:n valvontaviranomaiselle.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 30 päivänä kesäkuuta 2009.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  Katso tämän virallisen lehden sivu 13.
   
      (2)  EYVL L 296, 23.11.2000, s. 41.
   
      (3)  Valtiosäännön asettamista vaatimuksista ei ole ilmoitettu.
   
      LIITE
      Muutetaan sopimuksen pöytäkirja 10 seuraavasti:
      
                  1.
               
               
                  Lisätään 2 artiklaan kohdat seuraavasti:
                  ”3.   Pöytäkirjan II a luvussa ja liitteissä I ja II tarkoitettuja turvallisuuteen liittyviä tullitoimenpiteitä sovelletaan ainoastaan yhteisön ja Norjan välillä.
                  4.   Tämän pöytäkirjan II a luvussa ja liitteissä I ja II tarkoitettu sopimuspuolten tullialue kattaa
                  
                              —
                           
                           
                              yhteisön tullialueen,
                           
                        
                              —
                           
                           
                              Norjan tullialueen.”
                           
                        
            
                  2.
               
               
                  Lisätään II luvun (MENETTELYT) jälkeen luku seuraavasti:
                  ”II a LUKU
                  TURVALLISUUTEEN LIITTYVÄT TULLITOIMENPITEET
                  9 a artikla
                  Määritelmät
                  Tässä luvussa:
                  
                              a)
                           
                           
                              ’riskillä’ tarkoitetaan sellaisen tapahtuman todennäköisyyttä, joka ilmenee sopimuspuolen tullialueen ja kolmannen maan välillä liikkuvien tavaroiden saapumisen, poistumisen, passituksen, kauttakulun ja tietyn käyttötarkoituksen yhteydessä, kun kyseessä ovat tavarat, jotka eivät ole vapaassa liikkeessä, ja jotka uhkaavat sopimuspuolten kansanterveyden, ympäristön tai kuluttajien turvallisuutta ja suojaa;
                           
                        
                              b)
                           
                           
                              ’riskinhallinnalla’ tarkoitetaan riskien järjestelmällistä tunnistamista ja kaikkien riskialttiuden rajoittamiseksi tarvittavien toimenpiteiden toteuttamista. Tämä sisältää tietojen keräämisen, riskin analysoinnin ja arvioinnin, toimenpiteiden määrittelemisen ja toteuttamisen sekä prosessin ja sen tulosten säännöllisen valvonnan ja arvioinnin sellaisten lähteiden ja strategioiden perusteella, jotka ovat sopimuspuolten määrittelemiä tai kansainvälisesti määriteltyjä.
                           
                        9 b artikla
                  Yleiset turvallisuutta koskevat määräykset
                  1.   Sopimuspuolet ottavat käyttöön ja soveltavat tullialueilleen saapuviin tai sieltä poistuviin tavaroihin tässä luvussa määriteltyjä turvallisuutta koskevia tullitoimenpiteitä ja varmistavat siten ulkorajoillaan yhdenmukaisen turvallisuustason.
                  2.   Sopimuspuolet eivät sovella tässä luvussa määriteltyjä turvallisuutta koskevia tullitoimenpiteitä tullialueidensa välisiin tavaroiden kuljetuksiin.
                  3.   Sopimuspuolet neuvottelevat keskenään ennen sopimuksen tekemistä kolmannen maan kanssa tämän luvun soveltamisalaan kuuluvalla alueella varmistaakseen yhdenmukaisuuden tämän luvun määräysten kanssa erityisesti silloin, kun sopimukseen sisältyy tässä luvussa tarkoitetuista turvallisuutta koskevista tullitoimenpiteistä poikkeavia määräyksiä. Kukin sopimuspuoli varmistaa, että toiselle sopimuspuolelle ei aiheudu kyseisestä sopimuksesta oikeuksia ja velvoitteita, jollei ETA:n sekakomitea toisin päätä.
                  9 c artikla
                  Ennen tavaroiden saapumista ja poistumista annettavat ilmoitukset
                  1.   Sopimuspuolten tullialueelle kolmannesta maasta tuotavista tavaroista on tehtävä saapumisilmoitus, jäljempänä ’saapumisen yleisilmoitus’, lukuun ottamatta tavaroita, jotka kuljetetaan kuljetusvälineessä, joka ainoastaan kulkee tullialueen aluevesien tai ilmatilan kautta pysähtymättä kyseisellä alueella.
                  2.   Sopimuspuolten tullialueelta kolmansiin maihin vietävistä tavaroista on tehtävä poistumisilmoitus, jäljempänä ’poistumisen yleisilmoitus’, lukuun ottamatta tavaroita, jotka kuljetetaan kuljetusvälineessä, joka ainoastaan kulkee tullialueen aluevesien tai ilmatilan kautta pysähtymättä kyseisellä alueella.
                  3.   Saapumisen ja poistumisen yleisilmoitukset jätetään ennen tavaroiden saapumista sopimuspuolten tullialueelle tai ennen niiden poistumista sieltä.
                  4.   Edellä 1 ja 2 kohdassa mainittujen saapumisen ja poistumisen yleisilmoitusten jättäminen on vapaaehtoista 31 päivään joulukuuta 2010 edellyttäen, että yhteisössä sovelletaan tällaisten ilmoitusten esittämisvelvoitteesta poikkeavia siirtymäkauden toimenpiteitä.
                  Jos saapumisen tai poistumisen yleisilmoitusta ei ole jätetty ensimmäisen alakohdan nojalla, tulliviranomaisten on tehtävä 9 e artiklassa tarkoitettu tullialan turvallisuuteen liittyvä riskianalyysi viimeistään silloin, kun tavarat esitetään niiden saapumisen tai poistumisen yhteydessä, kyseisiä tavaroita koskevien ilmoitusten tai muiden niiden käytössä olevien tietojen perusteella.
                  5.   Kukin sopimuspuoli määrittelee henkilöt, joiden on jätettävä saapumisen tai poistumisen yleisilmoitukset, sekä viranomaiset, jotka ovat toimivaltaisia vastaanottamaan ne.
                  6.   Tämän pöytäkirjan liitteessä I vahvistetaan
                  
                              —
                           
                           
                              saapumisen tai poistumisen yleisilmoituksen muoto ja sen sisältämät tiedot,
                           
                        
                              —
                           
                           
                              saapumisen tai poistumisen yleisilmoituksen jättämistä koskevat poikkeukset,
                           
                        
                              —
                           
                           
                              saapumisen tai poistumisen yleisilmoituksen jättämispaikka,
                           
                        
                              —
                           
                           
                              määräaika, jonka kuluessa saapumisen tai poistumisen yleisilmoitus on jätettävä,
                           
                        
                              —
                           
                           
                              muut tämän artiklan soveltamiseksi tarvittavat määräykset.
                           
                        7.   Tulli-ilmoitusta voidaan käyttää saapumisen tai poistumisen yleisilmoituksena edellyttäen, että se sisältää kaikki yleisilmoitukselta vaadittavat tiedot.
                  9 d artikla
                  Valtuutettu talouden toimija
                  1.   Kukin sopimuspuoli myöntää tämän pöytäkirjan liitteessä II vahvistettujen ehtojen mukaisesti ’valtuutetun talouden toimijan’ aseman kenelle tahansa tullialueelleen sijoittautuneelle talouden toimijalle.
                  Tietyin ehdoin sopimuspuolen tullialueelle sijoittautumisesta koskevasta vaatimuksesta voidaan poiketa valtuutettujen talouden toimijoiden tiettyjen erityisalojen osalta, ottaen erityisesti huomioon kolmansien maiden kanssa tehdyt kansainväliset sopimukset. Lisäksi kukin sopimuspuoli määrittää, voiko lentoyhtiö tai meriliikenneyhtiö, joka ei ole sijoittautunut sen alueelle mutta jolla on siellä aluetoimisto, saada tällaisen aseman ja millaisin ehdoin se voidaan myöntää.
                  Valtuutettuun talouden toimijaan sovelletaan turvallisuuteen liittyviä tullitarkastuksia koskevia helpotuksia.
                  Sopimuspuolet tunnustavat toisen sopimuspuolen myöntämän valtuutetun talouden toimijan aseman 2 kohdassa tarkoitettujen sääntöjen ja ehtojen mukaisesti, sanotun kuitenkaan rajoittamatta tullitarkastusten tekemistä, erityisesti sellaisten kolmansien maiden kanssa tehtyjen sopimusten täytäntöönpanemiseksi, joissa määrätään valtuutettujen talouden toimijoiden keskinäisestä tunnustamisesta.
                  2.   Tämän pöytäkirjan liitteessä II vahvistetaan
                  
                              —
                           
                           
                              valtuutetun talouden toimijan aseman myöntämistä koskevat säännöt, erityisesti aseman myöntämisperusteet ja ehdot,
                           
                        
                              —
                           
                           
                              niiden helpotusten laji, joita voidaan myöntää,
                           
                        
                              —
                           
                           
                              valtuutetun talouden toimijan aseman keskeyttämistä tai kumoamista koskevat ehdot,
                           
                        
                              —
                           
                           
                              menettelyt valtuutettuja talouden toimijoita koskevien tietojen vaihtamiseksi sopimuspuolten välillä,
                           
                        
                              —
                           
                           
                              kaikki muut tämän artiklan soveltamisen varmistamiseksi tarvittavat määräykset.
                           
                        9 e artikla
                  Turvallisuuteen liittyvät tullitarkastukset ja turvallisuuteen liittyvä riskinhallinta
                  1.   Muiden tullitarkastusten kuin satunnaistarkastusten on perustuttava riskianalyysiin, jossa käytetään sähköisiä tietojärjestelmiä.
                  2.   Kukin sopimuspuoli määrittää riskinhallintajärjestelmän, riskien arviointiperusteet ja painopistealueet, joilla turvallisuuteen liittyvät tullitarkastukset on ensisijaisesti tehtävä.
                  3.   Sopimuspuolet tunnustavat turvallisuuteen liittyvien riskinhallintajärjestelmiensä yhdenmukaisuuden.
                  4.   Sopimuspuolet tekevät yhteistyötä
                  
                              —
                           
                           
                              vaihtaakseen tietoja, joiden avulla voidaan parantaa niiden riskianalyysejä ja turvallisuuteen liittyviä tullitarkastuksia ja tehostaa niiden vaikuttavuutta, ja
                           
                        
                              —
                           
                           
                              määrittääkseen tarkoituksenmukaisen ajan kuluessa yhteisen riskinhallintajärjestelmän, yhteiset riskien arviointiperusteet ja yhteiset turvallisuuteen liittyvien tullitarkastusten painopistealueet, sekä ottaakseen käyttöön yhteisen sähköisen riskinhallintajärjestelmän.
                           
                        5.   ETA:n sekakomitea toteuttaa tämän artiklan soveltamiseksi tarvittavat toimenpiteet.
                  9 f artikla
                  Turvallisuuteen liittyvien tullitoimenpiteiden täytäntöönpanon seuranta
                  1.   ETA:n sekakomitea määrittelee säännöt, joiden mukaisesti sopimuspuolet voivat varmistaa tämän luvun täytäntöönpanon seurannan ja valvoa sen ja tämän pöytäkirjan liitteiden I ja II määräysten noudattamista.
                  2.   Edellä 1 kohdassa tarkoitettu seuranta toteutetaan
                  
                              —
                           
                           
                              arvioimalla määräajoin tämän luvun täytäntöönpanoa, erityisesti turvallisuuteen liittyvien tullitoimenpiteiden yhdenmukaisuutta,
                           
                        
                              —
                           
                           
                              tekemällä tutkimus tämän luvun määräysten soveltamisen parantamiseksi tai muuttamiseksi, jotta tämän luvun tavoitteet saavutettaisiin paremmin,
                           
                        
                              —
                           
                           
                              järjestämällä kunkin sopimuspuolen asiantuntijoiden kesken kokouksia, joissa keskustellaan erityiskysymyksistä, ja tarkastamalla hallinnollisia menettelyjä muun muassa paikalla tehtävillä tarkastuksilla.
                           
                        3.   Tämän artiklan mukaisesti toteutetut toimenpiteet eivät saa loukata kyseisten toimijoiden oikeuksia.
                  9 g artikla
                  Salassapitovelvollisuus ja henkilötietojen suoja
                  Sopimuspuolten tämän luvun mukaisesti vaihtamat tiedot kuuluvat sen sopimuspuolen salassapitovelvollisuuden ja henkilötietojen suojan piiriin, jolle tiedot on jätetty.
                  Tiedot annetaan ainoastaan sopimuspuolen toimivaltaisille viranomaisille ja nämä viranomaiset voivat käyttää niitä ainoastaan tässä luvussa tarkoitettuihin tarkoituksiin.
                  9 h artikla
                  Lainsäädännön kehittyminen
                  1.   Kaikkiin yhteisön lainsäädännön muutoksiin, jotka koskevat tässä luvussa ja tämän pöytäkirjan liitteissä I ja II määrättyjä sopimuspuolten oikeuksia ja velvoitteita, sovelletaan tässä artiklassa määrättyä menettelyä.
                  2.   Kun yhteisö laatii uutta lainsäädäntöä tämän luvun soveltamisalaan kuuluvalla alalla, se pyytää epävirallisesti lausuntoa kyseessä olevan EFTA-valtion asiantuntijoilta sopimuksen 99 artiklassa määrättyä menettelyä noudattaen.
                  3.   Tähän lukuun ja tämän pöytäkirjan liitteisiin I ja II tehtävistä muutoksista, jotka ovat tarpeen tämän luvun ja tämän pöytäkirjan liitteiden I ja II soveltamisalaan kuuluvia kysymyksiä koskevan yhteisön lainsäädännön kehityksen huomioon ottamiseksi, päätetään mahdollisimman pian, jotta niitä voidaan soveltaa samanaikaisesti kuin yhteisön lainsäädäntöön tehtyjä muutoksia sopimuspuolten sisäisiä menettelyjä noudattaen.
                  Jos päätöstä ei voida tehdä siten, että samanaikainen soveltaminen on mahdollista, sopimuspuolet soveltavat mahdollisuuksien mukaan ja sisäisiä menettelyjään noudattaen päätösluonnoksessa esitettyjä muutoksia väliaikaisesti.
                  4.   Yhteisö varmistaa kyseessä olevan EFTA-valtion asiantuntijoiden osallistumisen tarkkailijoina sitä koskevien kysymysten käsittelyyn yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 247 a artiklalla perustetun tullikoodeksikomitean kokouksissa.
                  9 i artikla
                  Suojatoimenpiteet ja tämän luvun soveltamisen keskeyttäminen
                  1.   Jos sopimuspuoli ei noudata tässä luvussa määrättyjä ehtoja tai jos sopimuspuolten turvallisuuteen liittyvien tullitoimenpiteiden yhdenmukaisuutta ei voida enää varmistaa, toinen sopimuspuoli voi ETA:n sekakomiteaa kuultuaan ja ainoastaan sellaisessa laajuudessa ja sellaiseksi ajaksi, joka on ehdottoman välttämätön tilanteen korjaamiseksi, keskeyttää tämän luvun soveltamisen osittain tai kokonaan tai toteuttaa asianmukaisia toimenpiteitä. Sopimuksen 112–114 artiklaa sovelletaan soveltuvin osin.
                  2.   Jos turvallisuuteen liittyvien tullitoimenpiteiden yhdenmukaisuutta ei voida enää varmistaa, koska 9 h artiklan 3 kohdassa tarkoitetuista muutoksista ei ole päätetty, luvun soveltaminen keskeytetään päivänä, jona kyseistä yhteisön lainsäädäntöä aletaan soveltaa, jollei ETA:n sekakomitea päätä toisin soveltamisen jatkamista koskevia toimenpiteitä tarkasteltuaan.
                  9 j artikla
                  Tuontia, vientiä ja passitusta koskevat rajoitukset
                  Tämän luvun määräykset eivät estä sopimuspuolia tai yhteisön jäsenvaltioita kieltämästä tai rajoittamasta tavaroiden tuontia, vientiä tai passitusta syistä, jotka liittyvät julkiseen moraaliin, oikeusjärjestyksen perusteisiin tai yleiseen turvallisuuteen taikka ihmisten terveyden ja elämän, eläinten, kasvien, ympäristön, taiteellisten, historiallisten tai arkeologisten kansallisaarteiden suojelemiseksi ja teollisoikeuksien tai kaupallisten oikeuksien suojeluun.
                  9 k artikla
                  EFTAn valvontaviranomaisen toimivalta
                  Ennen toimenpiteisiin ryhtymistä EFTAn valvontaviranomainen aloittaa tämän luvun ja tämän pöytäkirjan liitteiden I ja II soveltamista koskevissa tapauksissa kuulemisen sopimuksen 109 artiklan 2 kohdan mukaisesti.
                  9 l artikla
                  Liitteet
                  Tämän pöytäkirjan liitteet ovat sen erottamaton osa.”
               
            
                  3)
               
               
                  Lisätään seuraavat liitteet:”
                     LIITE I
                     SAAPUMISEN JA POISTUMISEN YLEISILMOITUKSET
                     1 artikla
                     Saapumisen tai poistumisen yleisilmoituksen muoto ja sisältö
                     1.   Saapumisen tai poistumisen yleisilmoitus tehdään sähköisesti. Kauppa-, satama- tai kuljetusasiakirjoja voidaan käyttää, jos ne sisältävät tarvittavat tiedot.
                     2.   Saapumisen tai poistumisen yleisilmoitus sisältää tiedot, joista säädetään tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (1) liitteessä 30 A. Ilmoitus täytetään liitteen 30 A selittävien huomautusten mukaisesti. Ilmoituksen todistusvoimaisuuden vahvistaa sen laatinut henkilö.
                     3.   Tulliviranomaiset sallivat paperisen saapumisen tai poistumisen yleisilmoituksen tai muulla tulliviranomaisten keskenään sopimalla tavalla annetun ilmoituksen jättämisen ainoastaan, jos kyseessä on jompikumpi seuraavista tapauksista:
                     
                                 a)
                              
                              
                                 tulliviranomaisten tietokonejärjestelmä ei toimi,
                              
                           
                                 b)
                              
                              
                                 saapumisen tai poistumisen yleisilmoituksen antavan henkilön sähköinen sovellus ei toimi,
                              
                           edellyttäen, että ne soveltavat tällaisiin ilmoituksiin riskinhallintaa, jonka taso vastaa sähköisesti tehtäviin saapumisen ja poistumisen yleisilmoituksiin sovellettavaa riskinhallintatasoa.
                     Paperisen saapumisen tai poistumisen yleisilmoituksen allekirjoittaa sen laatinut henkilö. Paperisten saapumisen tai poistumisen yleisilmoitusten mukana seuraa tarvittaessa tavaraluetteloita tai muita asianmukaisia luetteloita ja niissä on oltava 2 kohdassa tarkoitetut tiedot.
                     4.   Kukin sopimuspuoli määrittää ehdot ja menettelyt, joiden mukaisesti saapumisen tai poistumisen yleisilmoituksen jättävä henkilö voi muuttaa yhtä tai useampaa ilmoituksessa annettavaa tietoa sen jälkeen, kun ilmoitus on jätetty tulliviranomaisille.
                     2 artikla
                     Saapumisen tai poistumisen yleisilmoituksen jättämistä koskevat poikkeukset
                     1.   Saapumisen tai poistumisen yleisilmoitusta ei tarvitse tehdä seuraavista tavaroista:
                     
                                 a)
                              
                              
                                 sähköenergia;
                              
                           
                                 b)
                              
                              
                                 putkijohdoissa tuotavat tai vietävät tavarat;
                              
                           
                                 c)
                              
                              
                                 kirjeet, postikortit ja painotuotteet, myöskään sähköisessä muodossa;
                              
                           
                                 d)
                              
                              
                                 Maailman postiliiton yleissopimuksen sääntöjen mukaisesti liikkuvat tavarat;
                              
                           
                                 e)
                              
                              
                                 tavarat, joista voidaan tehdä suullinen tulli-ilmoitus tai joihin sovelletaan yksinkertaistettua rajanylitystä sopimuspuolten lainsäädännön mukaisesti, lukuun ottamatta kuormalavoja ja kontteja sekä kuljetussopimuksen perusteella kuljetettavia maantie-, rautatie-, ilma-, meri- tai sisävesiliikenteen kuljetusvälineitä;
                              
                           
                                 f)
                              
                              
                                 matkustajien henkilökohtaisiin matkatavaroihin sisältyvät tavarat;
                              
                           
                                 g)
                              
                              
                                 ATA- ja CPD-carnet’lla tuotavat tavarat;
                              
                           
                                 h)
                              
                              
                                 tavarat, joille on myönnetty vapautus 18 päivänä huhtikuuta 1961 tehdyn diplomaattisia suhteita koskevan Wienin yleissopimuksen, 24 päivänä huhtikuuta 1963 tehdyn konsulisuhteita koskevan Wienin yleissopimuksen, muiden konsulisuhteita koskevien yleissopimusten tai 16 päivänä joulukuuta 1969 tehdyn erityisedustustoja koskevan New Yorkin yleissopimuksen nojalla;
                              
                           
                                 i)
                              
                              
                                 aseet ja puolustustarvikkeet, jotka sopimuspuolten sotilaallisesta puolustuksesta vastaavat viranomaiset tuovat sopimuspuolen tullialueelle tai vievät yhteisön tullialueelta sotilaskuljetuksena tai sotilasviranomaisten suorittamana kuljetuksena;
                              
                           
                                 j)
                              
                              
                                 seuraavat tavarat, jotka on tuotu suoraan sopimuspuolen tullialueella sijaitseville tullialueelle sijoittautuneen henkilön operoimille poraus- tai tuotantolautoille tai viety suoraan tällaisilta lautoilta:
                                 
                                             —
                                          
                                          
                                             lauttoihin asennettavat tavarat, jotka on tarkoitettu lauttojen rakentamiseen, kunnostamiseen, ylläpitoon tai muuttamiseen,
                                          
                                       
                                             —
                                          
                                          
                                             tavarat, jotka on tarkoitettu lauttojen varustamiseen; muut lautoilla käytettävät tai kulutettavat muonitustavarat; ja lautoilla syntyneet vaarattomat jätteet;
                                          
                                       
                           
                                 k)
                              
                              
                                 sellaiseen lähetykseen sisältyvät tavarat, joiden todellinen arvo on enintään 22 euroa, edellyttäen että tulliviranomaiset suostuvat talouden toimijan luvalla tekemään riskianalyysin käyttäen talouden toimijan käyttämään järjestelmään sisältyviä tietoja tai tästä järjestelmästä saatuja tietoja;
                              
                           
                                 l)
                              
                              
                                 Pohjois-Atlantin sopimuksen sopimuspuolten välillä niiden joukkojen asemasta Lontoossa 19 päivänä kesäkuuta 1951 allekirjoitetussa sopimuksessa määrätyllä lomakkeella 302 tuotavat tavarat.
                              
                           2.   Saapumisen ja poistumisen yleisilmoitusta ei vaadita sopimuspuolen ja jonkin kolmannen maan välillä tehdyissä kansainvälisissä turvallisuutta koskevissa sopimuksissa määrätyissä tapauksissa, jollei pöytäkirjan 9 b artiklan 3 kohdassa määrätystä menettelystä muuta johdu.
                     3.   Saapumisen ja poistumisen yleisilmoitusta ei vaadita yhteisössä asetuksen (ETY) N:o 2454/93 181 c artiklan j alakohdassa, 592 a artiklan j alakohdassa ja 842 a artiklan 2 kohdan b alakohdassa tarkoitetuissa tapauksissa.
                     3 artikla
                     Saapumisen tai poistumisen yleisilmoituksen jättämispaikka
                     1.   Saapumisen yleisilmoitus jätetään sen sopimuspuolen tullialueella sijaitsevaan toimivaltaiseen tullitoimipaikkaan, jonne tavarat tuodaan kolmannesta maasta. Kyseisessä tullitoimipaikassa tehdään ilmoituksessa olevien tietojen perusteella riskianalyysin ja tarpeellisina pidetyt turvallisuuteen liittyvät tullitarkastukset myös silloin, kun tavarat on tarkoitettu vietäväksi toisen sopimuspuolen alueelle.
                     2.   Poistumisen yleisilmoitus jätetään sen sopimuspuolen tullialueella sijaitsevaan toimivaltaiseen tullitoimipaikkaan, jossa suoritetaan kolmanteen maahan vietävien tavaroiden poistumista koskevat muodollisuudet. Jos vienti-ilmoitusta käytetään poistumisen yleisilmoituksena, se jätetään kuitenkin sen sopimuspuolen tullialueella sijaitsevaan toimivaltaiseen tullitoimipaikkaan, jossa kolmanteen maahan vientiä koskevat muodollisuudet suoritetaan. Toimivaltainen tullitoimipaikka tekee ilmoituksessa olevien tietojen perusteella riskianalyysin ja tarpeellisina pidetyt turvallisuuteen liittyvät tullitarkastukset.
                     3.   Jos tavarat poistuvat sopimuspuolen tullialueelta kolmanteen maahan toisen sopimuspuolen tullialueen kautta, ensin mainitun sopimuspuolen toimivaltainen viranomainen toimittaa 1 artiklan 2 kohdassa tarkoitetut tiedot toiseksi mainitun sopimuspuolen toimivaltaiselle viranomaiselle. Sopimuspuolet pyrkivät luomaan yhteisen tietojen toimitusjärjestelmän, joka sisältää kaikki tarvittavat tiedot kyseessä olevien tavaroiden poistumisen varmistamiseksi.
                     ETA:n sekakomitea voi kuitenkin määrittää tapaukset, joissa näiden tietojen toimittaminen ei ole tarpeen edellyttäen, että tässä pöytäkirjassa määrättyä turvallisuustasoa noudatetaan.
                     Jos sopimuspuolet eivät pysty toimittamaan ensimmäisessä alakohdassa tarkoitettuja tietoja tämän pöytäkirjan soveltamispäivänä, sopimuspuolen alueelta kolmanteen maahan toisen sopimuspuolen tullialueen kautta vietävien tavaroiden poistumisen yleisilmoitus jätetään ainoastaan toiseksi mainitun sopimuspuolen toimivaltaiselle viranomaiselle, lukuun ottamatta suoria lentokuljetuksia.
                     4 artikla
                     Saapumisen tai poistumisen yleisilmoituksen jättämisen määräaika
                     1.   Saapumisen ja poistumisen yleisilmoituksen jättämisen määräajoista säädetään asetuksen (ETY) N:o 2454/93 184 a ja 592 b artiklassa.
                     2.   Jollei tämän pöytäkirjan 9 b artiklan 3 kohdassa tarkoitetusta menettelystä muuta johdu, 1 kohdassa mainitusta määräajasta voidaan poiketa silloin, kun sopimuspuolen ja kolmannen maan välisissä kansainvälisissä turvallisuussopimuksissa määrätään toisin.
                  
                  
                     LIITE II
                     VALTUUTETTU TALOUDEN TOIMIJA
                     I OSASTO
                     Valtuutetun talouden toimijan aseman myöntäminen
                     1 artikla
                     Yleiset määräykset
                     1.   Valtuutetun talouden toimijan aseman myöntämisperusteita ovat muun muassa seuraavat:
                     
                                 a)
                              
                              
                                 asianmukainen osoitus tullivaatimusten noudattamisesta;
                              
                           
                                 b)
                              
                              
                                 riittävä kaupallisten ja tarvittaessa kuljetustietojen hallintajärjestelmä, joka mahdollistaa asianmukaiset tullitarkastukset;
                              
                           
                                 c)
                              
                              
                                 tarvittaessa näyttö taloudellisesta vakavaraisuudesta; ja
                              
                           
                                 d)
                              
                              
                                 asianmukaiset vaarattomuutta ja turvallisuutta koskevat normit, soveltuvin osin.
                              
                           2.   Kukin sopimuspuoli määrittää valtuutetun talouden toimijan aseman myöntämistä koskevan menettelyn sekä tämän aseman oikeusvaikutukset.
                     3.   Sopimuspuolet varmistavat, että tulliviranomaiset valvovat, että valtuutettu talouden toimija noudattaa aseman myöntämisen ehtoja ja perusteita, ja tarkastelevat niitä uudelleen erityisesti silloin, kun asiaa koskevaan lainsäädäntöön tehdään merkittävä muutos tai ilmenee uusia olosuhteita, joiden perusteella viranomaiset voivat perustellusti epäillä, että toimija ei enää täytä kyseisiä ehtoja ja perusteita.
                     2 artikla
                     Vaatimusten noudattaminen
                     1.   Tullivaatimusten noudattaminen katsotaan riittäväksi, jos kukaan seuraavista henkilöistä ei ole hakemuksen jättämistä edeltävien kolmen vuoden aikana syyllistynyt tullisääntöjen vakavaan tai toistuvaan rikkomiseen:
                     
                                 a)
                              
                              
                                 hakija;
                              
                           
                                 b)
                              
                              
                                 henkilöt, jotka johtavat hakemuksen tehnyttä yritystä tai vastaavat sen liikkeenjohdosta;
                              
                           
                                 c)
                              
                              
                                 tapauskohtaisesti, hakijan oikeudellinen edustaja tulliasioissa;
                              
                           
                                 d)
                              
                              
                                 henkilö, joka vastaa tulliasioista hakemuksen jättäneessä yrityksessä.
                              
                           2.   Tullivaatimusten voidaan katsoa täyttyneen, jos toimivaltainen tulliviranomainen toteaa, että mahdollinen tullisääntöjen rikkominen on merkitykseltään vähäistä tullitoimenpiteiden lukumäärään tai kokoon nähden eikä tämä anna aihetta epäillä hakijan vilpittömyyttä.
                     3.   Jos hakemuksen jättäneen yrityksen liikkeenjohdosta vastaavat henkilöt ovat sijoittautuneet johonkin kolmanteen maahan tai asuvat jossakin kolmannessa maassa, tulliviranomaiset arvioivat tullivaatimusten täyttymisen käytettävissä olevien asiakirjojen ja tietojen perusteella.
                     4.   Jos hakemuksen jättänyt yritys on perustettu alle kolme vuotta aiemmin, tulliviranomaiset arvioivat tullivaatimusten täyttymisen käytettävissä olevien asiakirjojen ja tietojen perusteella.
                     3 artikla
                     Riittävä kaupallisten ja kuljetustietojen hallintajärjestelmä
                     Jotta tulliviranomaiset voivat varmistua siitä, että hakijalla on käytössään riittävä kaupallisten ja tarvittaessa kuljetustietojen hallintajärjestelmä, hakijan on täytettävä seuraavat vaatimukset:
                     
                                 a)
                              
                              
                                 hakijan kirjanpito vastaa siinä paikassa yleisesti hyväksyttyjä kirjanpitoperiaatteita, jossa kirjanpito hoidetaan, ja helpottaa kirjanpidon tarkastukseen perustuvien tullitarkastusten tekemistä;
                              
                           
                                 b)
                              
                              
                                 tulliviranomaisella on mahdollisuus tutustua fyysisesti tai sähköisesti hakijan tulliasiakirjoihin ja tarvittaessa myös kuljetusasiakirjoihin;
                              
                           
                                 c)
                              
                              
                                 hakijan hallinnollinen organisaatio vastaa liiketoiminnan lajia ja laajuutta ja soveltuu tavaravirtojen hallinnointiin, ja sen sisäisellä tarkastustoiminnalla voidaan havaita laittomat tai luvattomat tapahtumat;
                              
                           
                                 d)
                              
                              
                                 hakijalla on riittävät menettelyt tuontiin ja/tai vientiin liittyvien lupien ja todistusten hallinnoimiseksi;
                              
                           
                                 e)
                              
                              
                                 hakijalla on riittävät menettelyt yrityksen asiakirjojen ja tietojen arkistoimiseksi ja tietojen häviämisen estämiseksi;
                              
                           
                                 f)
                              
                              
                                 hakija varmistaa, että työntekijät ovat tietoisia velvollisuudestaan ilmoittaa tulliviranomaisille kaikista vaatimusten noudattamiseen liittyvistä vaikeuksista, ja luo asianmukaiset yhteydet, joilla tällaisista vaikeuksista ilmoitetaan tulliviranomaisille;
                              
                           
                                 g)
                              
                              
                                 hakijalla on asianmukaiset tietotekniset turvajärjestelyt tietokonejärjestelmänsä suojaamiseksi luvatonta tunkeutumista vastaan ja asiakirjojensa turvaamiseksi.
                              
                           4 artikla
                     Taloudellinen vakavaraisuus
                     1.   Tässä artiklassa taloudellisella vakavaraisuudella tarkoitetaan moitteetonta taloudellista tilannetta, joka riittää täyttämään hakijan velvoitteet ottaen huomioon liiketoiminnan ominaispiirteet.
                     2.   Hakijan taloudellista vakavaraisuutta koskevan vaatimuksen katsotaan täyttyvän, jos vakavaraisuus voidaan osoittaa edeltävien kolmen vuoden ajalta.
                     3.   Jos hakemuksen jättänyt yritys on perustettu alle kolme vuotta aiemmin, hakijan taloudellista vakavaraisuutta koskevan vaatimuksen täyttyminen todetaan käytettävissä olevien asiakirjojen ja tietojen perusteella.
                     5 artikla
                     Turvallisuutta ja vaarattomuutta koskevat normit
                     1.   Hakijan turvallisuus ja vaarattomuus katsotaan riittäväksi, jos seuraavat ehdot täyttyvät:
                     
                                 a)
                              
                              
                                 rakennukset, joita käytetään todistuksen kattamissa toiminnoissa, on valmistettu materiaaleista, jotka estävät laittoman pääsyn ja suojaavat laitonta tunkeutumista vastaan;
                              
                           
                                 b)
                              
                              
                                 käytössä ovat asianmukaiset kulunvalvontatoimenpiteet, jotka estävät luvattoman pääsyn lähetys-, lastaus- ja rahtialueille;
                              
                           
                                 c)
                              
                              
                                 tavaroiden käsittelytoimenpiteillä estetään materiaalien kulkeutuminen, vaihtuminen tai häviäminen sekä rahtiyksikköjen luvaton käsittely;
                              
                           
                                 d)
                              
                              
                                 tarvittaessa käytössä ovat asianmukaiset menettelyt tavaroiden tuonti- ja/tai vientikieltoihin ja -rajoituksiin liittyvien lupien käsittelemiseksi ja tällaisten tavaroiden erottamiseksi muista tavaroista;
                              
                           
                                 e)
                              
                              
                                 hakija on pannut täytäntöön toimenpiteitä, joilla sen kauppakumppanit voidaan tunnistaa selvästi kansainvälisen toimitusketjun turvaamiseksi;
                              
                           
                                 f)
                              
                              
                                 hakija tekee lainsäädännön sallimissa rajoissa turvallisuusselvityksen henkilöistä, jotka tulevat työskentelemään turvallisuuden kannalta arkaluonteisessa asemassa, sekä tekee säännöllisesti työntekijöiden taustaselvityksiä;
                              
                           
                                 g)
                              
                              
                                 hakija varmistaa, että sen henkilökunta osallistuu aktiivisesti turvallisuustietoisuusohjelmiin.
                              
                           2.   Jos sopimuspuolten alueelle sijoittautunut hakija on kansainvälisen yleissopimuksen nojalla myönnetyn kansainvälisesti tunnustetun vaarattomuus- ja/tai turvallisuustodistuksen haltija, yhteisön lainsäädännön nojalla myönnetyn eurooppalaisen turvallisuus- ja vaarattomuustodistuksen haltija, kansainvälisen standardisoimisjärjestön myöntämän kansainvälisen standardin haltija, Euroopan standardointikomitean myöntämän eurooppalaisen standardin haltija tai minkä tahansa muun tunnustetun todistuksen haltija, 1 kohdassa tarkoitettujen arviointiperusteiden katsotaan täyttyneen, jos tällaisten todistusten myöntämistä koskevat arviointiperusteet ovat samat tai vastaavanlaiset kuin tässä liitteessä määrätyt.
                     II OSASTO
                     Valtuutetuille talouden toimijoille myönnettävät helpotukset
                     6 artikla
                     Valtuutetuille talouden toimijoille myönnettävät helpotukset
                     Tulliviranomaiset myöntävät valtuutetulle talouden toimijalle seuraavat helpotukset:
                     
                                 —
                              
                              
                                 Toimivaltaiset tulliviranomaiset voivat ilmoittaa valtuutetulle talouden toimijalle ennen tavaroiden saapumista tullialueelle tai ennen niiden poistumista sieltä, että lähetys on valittu fyysiseen tarkastukseen vaarattomuuteen ja turvallisuuteen liittyvän riskianalyysin perusteella. Tämä ilmoitus annetaan ainoastaan silloin, kun se ei vaaranna tehtävää tarkastusta. Tulliviranomaiset voivat kuitenkin tehdä fyysisen tarkastuksen ilman, että valtuutetulle talouden toimijalle ilmoitetaan siitä etukäteen.
                              
                           
                                 —
                              
                              
                                 Valtuutettu talouden toimija voi jättää saapumisen ja poistumisen yleisilmoituksia, joihin sovelletaan lievennettyjä tietovaatimuksia niihin merkittävien, asetuksen (ETY) N:o 2454/93 liitteessä 30 A määrättyjen tietojen osalta; jos kuitenkin valtuutettu talouden toimija on liikenteenharjoittaja, huolitsija tai tulliasioitsija, siihen voidaan soveltaa lievennettyjä vaatimuksia ainoastaan, jos se osallistuu tavaroiden tuontiin tai vientiin valtuutetun talouden toimijan lukuun.
                              
                           
                                 —
                              
                              
                                 Valtuutetulle talouden toimijalle tehdään vähemmän fyysisiä ja asiakirjoihin perustuvia tarkastuksia kuin muille talouden toimijoille. Tulliviranomaiset voivat kuitenkin päättää toisin erityisen uhan tai muussa lainsäädännössä säädettyjen valvontavelvoitteiden vuoksi.
                              
                           
                                 —
                              
                              
                                 Jos toimivaltainen tulliviranomainen kuitenkin riskianalyysin perusteella päättää tarkastaa lähetyksen, josta valtuutettu talouden toimija on antanut saapumisen tai poistumisen yleisilmoituksen taikka tulli-ilmoituksen, se asettaa tällaisen tarkastuksen etusijalle. Nämä tarkastukset voidaan valtuutetun talouden toimijan pyynnöstä ja tulliviranomaisen suostumuksella tehdä muussa paikassa kuin asianomaisessa tullitoimipaikassa.
                              
                           III OSASTO
                     Valtuutetun talouden toimijan aseman keskeyttäminen ja peruuttaminen
                     7 artikla
                     Aseman keskeyttäminen
                     1.   Aseman myöntänyt tulliviranomainen keskeyttää valtuutetun talouden toimijan aseman seuraavissa tapauksissa:
                     
                                 a)
                              
                              
                                 kun havaitaan, että aseman myöntämisperusteita tai niihin liittyviä vaatimuksia ei ole noudatettu;
                              
                           
                                 b)
                              
                              
                                 kun tulliviranomaisilla on riittävä syy uskoa, että valtuutettu talouden toimija on syyllistynyt tullisääntöjen rikkomiseen, joka johtaa rikosoikeudenkäyntiin;
                              
                           
                                 c)
                              
                              
                                 valtuutetun talouden toimijan pyynnöstä, kun se ei väliaikaisesti pysty noudattamaan aseman myöntämisperusteita tai niihin liittyviä vaatimuksia.
                              
                           2.   Edellä 1 kohdan b alakohdassa tarkoitetussa tapauksessa tulliviranomainen voi päättää, ettei valtuutetun talouden toimijan asemaa keskeytetä, jos se katsoo, että sääntöjen rikkominen on merkitykseltään vähäistä tullitoimenpiteiden lukumäärään tai kokoon nähden eikä tämä anna aihetta epäillä valtuutetun talouden toimijan vilpittömyyttä.
                     3.   Keskeytys tulee voimaan heti, jos tämä on perusteltua kansalaisten turvallisuudelle, kansanterveydelle tai ympäristölle aiheutuvan uhan luonteen tai suuruuden vuoksi.
                     4.   Keskeytys ei vaikuta ennen keskeytyspäivää aloitettuihin tullimenettelyihin, joita ei ole vielä saatettu päätökseen.
                     5.   Sopimuspuolet vahvistavat keskeytysajan siten, että valtuutetulla talouden toimijalla on riittävästi aikaa korjata tilanteensa.
                     6.   Jos valtuutettu talouden toimija on toteuttanut tulliviranomaisia tyydyttävällä tavalla tarvittavat toimenpiteet noudattaakseen perusteita ja vaatimuksia, jotka valtuutetun talouden toimijan on täytettävä, aseman myöntänyt tulliviranomainen lopettaa keskeytyksen.
                     8 artikla
                     Aseman peruuttaminen
                     1.   Todistuksia myöntävä tulliviranomainen peruuttaa valtuutetun talouden toimijan aseman seuraavissa tapauksissa:
                     
                                 a)
                              
                              
                                 valtuutettu talouden toimija on syyllistynyt vakavaan tullisääntöjen rikkomiseen eikä muutoksenhakuoikeutta enää ole;
                              
                           
                                 b)
                              
                              
                                 valtuutettu talouden toimija ei toteuta tarvittavia toimenpiteitä 7 artiklan 5 kohdassa tarkoitettuna keskeytysaikana;
                              
                           
                                 c)
                              
                              
                                 valtuutetun talouden toimijan pyynnöstä.
                              
                           2.   Edellä 1 kohdan a alakohdassa tarkoitetussa tapauksessa tulliviranomainen voi kuitenkin päättää, ettei asemaa peruuteta, jos se katsoo, että sääntöjen rikkominen on merkitykseltään vähäistä tullitoimenpiteiden lukumäärään tai kokoon nähden eikä tämä anna aihetta epäillä valtuutetun talouden toimijan vilpittömyyttä.
                     3.   Peruuttaminen tulee voimaan seuraavana päivänä sen jälkeen, kun siitä on ilmoitettu.
                     IV OSASTO
                     Tietojenvaihto
                     9 artikla
                     Tietojenvaihto
                     Euroopan komissio ja asianomaisen EFTA-valtion tulliviranomaiset vaihtavat säännöllisesti seuraavat tiedot, jotka koskevat valtuutettujen talouden toimijoiden henkilöllisyyttä:
                     
                                 a)
                              
                              
                                 toimijan tunnistenumero (TIN) muodossa, joka vastaa talouden toimijoiden rekisteröinti- ja tunnistusjärjestelmästä (EORI) annettua lainsäädäntöä;
                              
                           
                                 b)
                              
                              
                                 valtuutetun talouden toimijan nimi ja osoite;
                              
                           
                                 c)
                              
                              
                                 sen asiakirjan numero, jolla valtuutetun talouden toimijan asema on myönnetty;
                              
                           
                                 d)
                              
                              
                                 nykyinen asema (voimassa oleva, keskeytetty, peruutettu);
                              
                           
                                 e)
                              
                              
                                 ajanjaksot, jolloin asema on ollut muutettuna;
                              
                           
                                 f)
                              
                              
                                 päivä, jona todistus tuli voimaan;
                              
                           
                                 g)
                              
                              
                                 todistuksen myöntänyt viranomainen.
                              
                           ”
            
         (1)  EYVL L 253, 11.10.1993, s. 1.